চতুর্থতঃ পার্বত্য এলাকাতে ‘জুম্ম ল্যান্ড’ নামে একটি স্বাধীন দেশ প্রতিষ্ঠা করা। দুই জার্মানী এক হলো, দুই কোরিয়া একত্রিত হবার চেষ্টারত, সমগ্র ইউরোপ একই মুদ্রার প্রচলন এবং পাসপোর্ট ছাড়া সকলদেশ ভ্রমণের চেষ্টা করছে, হংকং চীনের সাথে একীভূত হলো, স্কটল্যান্ড ইংল্যান্ড থেকে আলাদা হবার সুযোগ পেয়েও তা গ্রহণ করা থেকে বিরত থাকলো অর্থাৎ সকলেই যুক্তভাবে শক্তিশালী হবার চেষ্টা করছে। সেখানে বিচ্ছিন্নতাবাদী আঞ্চলিক দলগুলো এবং তাদের সশস্ত্র সন্ত্রাসীরা চেষ্টা করছে বাংলাদেশ নামক ছোট এই দেশটিকে ভেঙ্গে আরও ছোট ও দূর্বল করার। স্বাধীন দেশ হিসেবে ‘জুম্ম ল্যান্ড’ যথাযথ বা বাস্তবসম্মত হবে কি না তা বিবেচনার দরকার আছে।